31996R0818
L 111/1
JURNALUL OFÍCIAL AL UNIUNII EUROPENE
REGULAMENTUL (CE) NR. 818/96 AL CONSILIULUI
din 29 aprilie 1996
de modificare a Regulamentului (CEE) nr. 1907/90 privind unele norme de comercializare a ouălor
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a pieței în sectorul ouălor (1), în special articolul 2 alineatul (2),
având în vedere propunerea Comisiei,
întrucât Regulamentul (CEE) nr. 1907/90 (2) stabilește anumite norme de comercializare a ouălor;
întrucât Regulamentul (CEE) nr. 1907/90 nu se aplică vânzărilor directe de la producători la comercianți cu amănuntul în anumite regiuni din Finlanda, în ceea ce privește condițiile specifice de comercializare a ouălor din acele regiuni; întrucât lista regiunilor în cauză ar trebui modificată, ținând cont de condițiile mai bune de comercializare datorate creșterii numărului de centre de ambalare în zonele mai puțin izolate din Finlanda; întrucât, pentru a facilita reduceri viitoare ale listei, acestea ar trebui adoptate în conformitate cu articolul 17 din Regulamentul (CEE) nr. 2771/75,
ADOPTĂ PREZENTUL REGULAMENT:
Articolul 1
Regulamentul (CEE) nr. 1907/90 se modifică după cum urmează:
1.
La articolul 2 alineatul (3), se adaugă următorul paragraf:
„Lista regiunilor din Finlanda cuprinse în anexa II poate fi redusă în conformitate cu procedura stabilită la articolul 17 din Regulamentul (CEE) nr. 2771/75.”.
2.
Anexa II se înlocuiește cu anexa II care figurează în anexa la prezentul regulament.
Articolul 2
Prezentul regulament intră în vigoare a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 29 aprilie 1996.